Μάθημα: 
«Κατανάλωση, Υλικός πολιτισμός και Μουσειακή εκπαίδευση»
Διδάσκουσα: Βασιλική Κράββα, Καθηγήτρια ΤΑΣ (ΤΙΕ), ΔΠΘ

Η εργασία είναι ΑΠΑΛΛΑΚΤΙΚΗ και έχει προαιρετικό χαρακτήρα!
Προσοχή: εργασία θα αναλάβουν οι φοιτητές/τριες ΜΟΝΟ κατόπιν συνεννόησης με τη διδάσκουσα
Έκταση περίπου 2.500 λέξεις περίπου μαζί με τη βιβλιογραφία. Η τελική μορφή χωρίς απαραίτητα υποσημειώσεις και παραπομπές αλλά με τη χρήση πηγών, έντυπων και ηλεκτρονικών δηλ. επιστημονικών άρθρων και βιβλίων. 
Προσοχή: η αποκλειστική χρήση διαδικτυακών, μη επιστημονικών πηγών δε θα γίνει δεκτή!!!. 
Παράδοση εκτυπωμένης εργασίας στο τέλος του εξαμήνου (την ημέρα της προφορικής εξέτασης). Σε ορισμένες περιπτώσεις θα μπορούσε η εργασία να αποσταλεί ηλεκτρονικά στη διδάσκουσα ωστόσο η προφορική παρουσίασή της στην τάξη είναι υποχρεωτική!
Υποχρεωτική παρουσίαση της εργασίας κατόπιν συνεννόησης με τη διδάσκουσα (με pptx max 15-17 min)
Μπορείτε να επιλέξετε ένα από ακόλουθα θέματα: 
1. Η τροφή, η διατροφή και η πόση ως πολιτισμικοί κώδικες. Θεωρίες και παραδείγματα (παραδοσιακές τροφές, περιπτώσεις συμποσιασμών, φεστιβάλ τροφής, γιορτές οινοτουρισμού, τοπικές επιχειρήσεις τροφίμων, τροφές-φάρμακα, σύγχρονες τάσεις στη διατροφή, τροφή και γυναικεία ταυτότητα, τροφές φάρμακα, τροφή και υγεία, έλλειψη τροφής, πείνα κα.)
1. Υλικός πολιτισμός, υλικότητες, οι ιστορίες των πραγμάτων, οι βιογραφίες και οι διαδρομές τους
1. Ανθρωπολογικές αναγνώσεις της κατανάλωσης. Καταναλωτικές πρακτικές, υπερκατανάλωση, ελλειμματικοί καταναλωτές (άστεγοι, άνεργοι, πρόσφυγες, ψυχικά ασθενείς)
1. Ο βιωμένος και εξανθρωπισμένος χώρος. Χώροι ενδιάμεσοι. Ετεροτοπίες πχ το πανηγύρι ή τα all inclusive. Η περίπτωση της Βρετανικής Αρχαιολογικής Σχολής στην Αθήνα). Ανθρωπολογικές προσεγγίσεις του μνημείου (αναλύστε κάποιο παράδειγμα). Ολοπαγή ιδρύματα και ιδρυματισμός.
1. Μουσειακές δράσεις, μουσειακές πολιτικές μέσα από το παράδειγμα ενός μουσείου. Το μουσείο από μέσα και από έξω…

Ενδεικτική βιβλιογραφία:
· Βασιλική Κράββα, 2020, Καταναλώνοντας τον πολιτισμό: Διαδρομές κατανάλωσης, ιστορίες τροφής και στέρησης Αθήνα, εκδόσεις Πατάκη
· Γιαλούρη Ελεάνα (επιμ.), 2012, Υλικός πολιτισμός. Η ανθρωπολογία στη χώρα των πραγμάτων, Αθήνα: Αλεξάνδρεια
· Οικονόμου Ανδρομάχη, 2014, Υλικός Πολιτισμός: Θεωρία, Μεθοδολογία, Αξιοποίηση, Αθήνα: Εκδόσεις Παπαζήση
· Νάκου, Ε, 2001, Μουσεία: εμείς, τα πράγματα και ο πολιτισμός. Από τη σκοπιά της θεωρίας του υλικού πολιτισμού, της μουσειολογίας και της μουσειοπαιδαγωγικής, Αθήνα: Νήσος
Σε όλα σχεδόν τα ζητήματα μπορείτε να συζητήσετε το θέμα της πολιτισμικής κληρονομιάς (cultural heritage)
Άλλο ενδιαφέρον ζήτημα είναι η παγκοσμιοποίηση (globalization)
Ειδικότερη διαμόρφωση των θεματικών θα γίνει μετά από συζήτηση με τη διδάσκουσα.
Υπάρχει ήδη βιβλιογραφία αναρτημένη στο e-class στα έγγραφα. Θα μπορούσε κατόπιν συνεννόησης με τη διδάσκουσα να προταθεί επιμέρους βιβλιογραφία

ΕΝΑΛΛΑΚΤΙΚΑ!!!
Εναλλακτικά θα μπορούσαν οι φοιτητές/τριες να αναλάβουν δύο (2) παρουσιάσεις στην τάξη βασισμένες στις θεματικές που προτάθηκαν παραπάνω. Η κάθε παρουσίαση θα περιλαμβάνει ένα pptx με σχολιασμό και φωτογραφικό υλικό, καθώς και δεκάλεπτη παρουσίαση/προβολή ενός σχετικού με τη θεματική ντοκιμαντέρ (πηγές: μηχανή του χρόνου, εξάντας, BBC documentaries κ.α). Κάθε παρουσίαση βαθμολογείται με άριστα το 5

Ηλεκτρονικές διευθύνσεις για επικοινωνία:
valia.kravva@gmail.com
vkravva@hs.duth.gr

Ώρες γραφείου (κατόπιν ραντεβού): 
Τετάρτη: όλη μέρα
Πέμπτη: 10.00πμ -12.00 (και Πέμπτη νωρίς το απόγευμα μετά το μάθημα)

